डोंगरगढ़. शिक्षण क्षेत्र में किए जा रहे नवीन कार्य एवं उत्कृष्ट शिक्षक के रुप में सुरेश सहारे उच्चवर्ग शिक्षक को मुख्यमंत्री के द्वारा शिक्षक दिवस के दिन सम्मानित किया गया। सुरेश सहारे विकासखंड डोंगरगढ़ के उत्कृष्ट संकुल समन्वय भी है जो कि 16 प्राथमिक शाला 11 माध्यमिक शाला 3 हायर सेकंडरी और अर्धशासकीय शालाओं में इनका योगदान समस्त शाला में शासन की योजनाओं ब्लॉक स्तर पर साइकिल वितरण पाठ्य पुस्तक वितरण गणवेश वितरण को सुचारु रुप से संचालित करने में इनके महत्वपूर्ण भूमिका है। बालिका शिक्षण के लिए भी विशेष रूप से योगदान रहा है। संकुल डोंगरगढ़ के अंतर्गत आने वाले समस्त शालाओं का भी नियमित रूप से अवलोकन किया जा रहा है एवं शिक्षा के क्षेत्र में गुणवत्ता लाने के लिए शिक्षकों को मार्गदर्शन भी किया जा रहा है।